موئن جو دڑو (فلم)

موئن جو دڑو ایک بھارتی مہم جویانہ-رومانوی فلم ہے جسے اشوتوش گواریكر نے تحریر کیا اور ہدایات دی ہیں۔ فلم کو سدھارتھ رائے کپور اور سونیتا گواریکر نے پروڈیوس کیا ہے، جب کہ ریتیک روشن اور پوجا ہیگڑے نے مرکزی کردار نبھائے ہیں۔

فلم 2016 برس قبل مسیح میں وادئ سندھ کی تہذیب کے ایک تاریخی شہر موئن جو دڑو سے متعلق ہے۔ یہ ایک ایسے شخص کی کہانی ہے جو اپنے ہی دشمن کی بیٹی کی محبت میں گرفتار ہوجاتا ہے۔ رومانوی داستان کے ذریعے موئن جو دڑو کی ثقافت اور قدیم تہذیب پیش کرنے کے لیے گواریکر کو اس فلم کی تیاری میں تین سال کا عرصہ لگا، جس میں انھوں نے آثار قدیمہ کے ان ماہرین کی مدد لی جن کی زندگی وادیِ سندھ کی تہذیب پر تحقیق کرتے ہوئے گزری ہے۔ فلم کی عکسبندی بھوج اور ممبئی میں کی گئی، جبکہ بعض مناظر جبل پور اور تھانے میں فلمائے گئے۔

فلم کی موسیقی اور گیتوں کا مجموعہ اے آر رحمان نے ترتیب دیا، جبکہ گیتوں کے بول جاوید اختر نے لکھے۔ فلم، بھارت (جہاں کے فلم سازوں نے یہ فلم بنائی) اور پاکستان (جہاں اس قدیم شہر کے آثار پائے جاتے ہیں) کے یومِ آزادی کی مناسبت سے 12 اگست 2016ء کو دنیا بھر میں نمائش کے لیے پیش کی گی۔

سنیماؤں میں عوام کے دیکھے جانے سے قبل ہی، فلم کو سوئٹزرلینڈ کے 69ویں لوکارنو کے بین الاقوامی فلم میلے کے لیے منتخب ہونے کا اعزاز حاصل ہوچکا ہے اور اسے لوکارنو ایوارڈ کی تقریب سے قبل 13 اگست 2016ء کو دکھایا جائے گا۔

اداکار 
 ریتیک روشن بطور سرمن
 پوجا ہیگڑے بطور چانی
 کبیر بیدی بطور ماہم
 ارونودے سنگھ بطور مُنجا 
 سوہاسنی مولے
 نتیش بھردواج بطور دُرجن
 کشوری شاہانے
 شراد کلکر بطور سُرجن
 منیش چودھری بطور پروہت
 نریندرا جھا
 پیوش مشرا
 کیزے فرینک
 دیگنت ہزاریکا

حوالہ جات

بیرونی روابط

مزید دیکھیے 
 موئن جو دڑو

2010ء کی دہائی کی تاریخی فلمیں
2016ء کی فلمیں
آشوتوش گوواریکر کی ہدایت کاری میں بننے والی فلمیں
بھارتی تاریخی فلمیں
بھارتی فلمیں
تاریخی رومانوی فلمیں
جنوبی افریقا میں عکس بند فلمیں
قدیم بھارت پر بنی فلمیں
وادیٔ سندھ کی تہذیب
والٹ ڈزنی پکچرز فلمیں
ہندی زبان کی فلمیں
مدھیہ پردیش میں عکس بند فلمیں
گجرات، بھارت میں عکس بند فلمیں
یو ٹی وی موشن پکچرز کی فلمیں
مگرمچھ کے بارے میں فلمیں
Short description is different from Wikidata
بھارتی تاریخی رومانوی فلمیں
2010ء کی دہائی کی تاریخی رومانوی فلمیں